Dié strate geraak vir Molewa-begrafnis | Maroela Media
Die interministeriële komitee (IMC) oor staatsbegrafnisse het reëlings bekend gemaak vir die begrafnis van dr. Edna Molewa, die gewese minister van omgewingsake, wat sowat twee weke gelede in die ouderdom van 61 oorlede is.
Molewa se amptelike gedenkdiens sal vandag om 10:00 in Saal J by die Tshwane Events-sentrum gehou word.
Naledi Pandor, minister van hoër onderwys, sal die hooftoespraak lewer en daar sal ook huldeblyke van familie, vriende en verteenwoordigers van die omgewingsektor wees.
Molewa se amptelike begrafnis sal Saterdag om 08:00 plaasvind, ook in Saal J by die Tshwane Events-sentrum en sal van daar oorskuif na die Zandfontein-begraafplaas in Pretoria-Wes.
"Die gedenkdiens en die begrafnis sal oop wees vir lede van die publiek," het die IMC gesê. Die publiek word ook aangemoedig om die boeke van medelye wat op verskeie punte reg oor die land beskikbaar is te gaan teken.
Dié boeke is te vinde by:
Molewa se huis
Die departement van omgewingsake se kantore in Pretoria en Kaapstad
Die premierskantore in alle provinsies
Die Sefako Makgatho-universiteit
Die Vaal Universiteit van Tegnologie
Die Suid-Afrikaanse Biodiversiteitsinstituut
Die Suid-Afrikaanse Weerdiens
Die volgende strate sal Woensdag tydens die gedenkdiens en Saterdag tydens die begrafnis geaffekteer word.
WF Nkomostraat / Hezekia Mphahlestraat
WF Nkomostraat / Maltzanstraat
Christoffelstraat / President Burgerstraat
Christoffelstraat / Luttigstraat
Christoffelstraat / Retiefstraat
Vrydag sal die volgende strate ook geaffekteer word:
Sophie de Bruynstraat
Maroela Media het vroeër berig pres. Cyril Ramaphosa het 'n amptelike begrafnis (kategorie 1) vir Molewa verklaar. Dié kategorie-begrafnisse is vir dienende ministers, die speaker van die Nasionale Vergadering, die hoofregter, voorsitter van die nasionale raad van provinsies, die premiers van die onderskeie provinsies en vir persone wat deur die president aangewys is.
Molewa het in verskeie regeringsportefeuljes gedien en onlangs die Legioen van Eer, Frankryk se hoogste toekenning, ontvang. Molewa is vereer vir haar toewyding tot Suid-Afrika, die stryd vir vryheid en demokrasie, vroueregte en die stryd teen die effek van klimaatsverandering.
Sol Plaatje steeds sonder burgemeester
Ek sal amptelik verskoning moet aanteken dat ek weens uiters dringende verpligtinge nie die staatsbegrafnis van 'n goeie kameraad van die stryd sal kan bywoon nie.
Ek moet 'n broek by die droogskoonmaker gaan haal en daarby moet ek by die winkel om die hoek stop om brood en melk te gaan koop.
Ek myself moet ook verskoning vra, sal dit nie kan maak nie…
Ai hoe lekker lag ek nou Casper ! Uitstekend!
Ons sal seker mag "long distance" ween en huil? Wil tog nou nie die spesiale kommitee. oor staats begrafnisse se harde werk verniet maak nie? RERIG?